Alvin Sargent

Alvin Sargent (født 12. april 1927 i Pennsylvania, død 9. mai 2019 i Seattle) var en amerikansk manusforfatter som vant en rekke priser.

Han fullførte sin skolegang ved Upper Darby High School i 1945. I 1953 begynte han å skrive manus, og gjennom 60-årene skrev han manus for en rekke av episoder fra TV-serier som Route 66, Ben Casey og The Alfred Hitchcock Hour. Sammen med Jack Davies skrev han manus for sin første film, Gambit, i 1966.

Han fikk mye anerkjennelse for manuset for filmene  I Walk the Line fra 1970 og Paper Moon fra 1973. Sistnevnte vant han en pris fra Writers Guild of America og ble også nominert for en Oscar. Han vant sin første Oscar for Julia i 1978, og sin andre for Ordinary People fra 1981.

I nyere tid er han mest kjent for å medvirket på Spider-Man 2 fra 2004 og Spider-Man 3 fra 2007.

 Referanser 

 Eksterne lenker 


Kategori:Manusforfattere fra USA
Kategori:Oscar-vinnere (filmatisering)
Kategori:BAFTA-vinnere
Kategori:Personer fra Delaware County i Pennsylvania
Kategori:Personer fra Philadelphia